ถ้าวันไหนมาเดินพารากอนแล้วนึกถึงอาหารญี่ปุ่น ก็จะตรงดิ่งเลือกมาร้านนี้เป็นร้านแรก 
วันนี้เลยมากินอีกรอบ (มากินรอบที่เท่าไรแล้วจำไม่ได้ แต่เป็นครั้งแรกที่เก็บมารีวิว)รอไม่นานนะร้านนี้ ปกติก็ไม่เคยเกิน 10 นาที ถือว่าโอเคร 
วันนี้สั่งไปหลายอย่างเหมือนกัน ติดใจปลาแซลมอนติดมันร้านนี้ เลยต้องสั่งชุดปลาดิบพิเศษมาทานทุกครั้งไป แล้วก็สั่งเบคอนพันเห็ดเข็มทอง เซ็ทหมูนึ่งซีอิ๊ว แล้วก็ราเมนผัดขี้เมาทะเลมา 

แต่วันนี้รู้สึกไม่ประทับใจเลยอ่ะ อาหารไม่ค่อยอร่อย โดยเฉพาะหมูนึ่งซีอิ๊ว ที่เนื้อแข็งมาก ไม่นุ่มลิ้นเลย แถมแอบมีกลิ่นคาวปลาติดมาด้วย เหมือนกินปลาที่เหนียวๆงั้นแหล่ะ ปลาดิบก็รู้สึกว่าไม่สดเท่าไร ปลาหมึกนี่ชัดเลยว่าเหนียวๆ 

สังเกตได้จากเกือบสิบครั้งที่มากินร้านนี้ ถ้าวันไหนที่คุณผู้จัดการร้านญี่ปุ่น (คนหัวเหน่งๆ)ไม่อยู่ที่ร้าน วันนั้นจะอาหารไม่ดี บริการช้า ถึงขนาดที่รู้สึกได้อ่ะ(เจอมาสองครั้งแล้ว)อย่างวันนี้กว่าจะได้เอาน้ำชามาเสิร์ฟ ก็ต้องตามเอง ได้น้ำชามาก็ตอนอาหารเสิร์ฟไปแล้ว 3 อยางอ่ะ เฮ้อ 

สรุปคราวนี้ไม่ผ่านเท่าไร แต่ก็ยังคงกลับมากินอีก แต่จะมีทริกในการดูก่อนเข้าร้านแล้วล่ะ อย่างน้อยถ้ากินแล้วไม่แฮปปี้ก็ยังบ่นคุณผู้จัดการได้บ้าง เหอๆๆ 